wickkiey/tamil-wikipedia-markdown huggingface dataset:
# ஹாரிசன் போர்ட்



**ஆரிசன் போர்ட்** (பிறப்பு: சூலை 13, 1942) ஒரு அமெரிக்க நாட்டு நடிகர் மற்றும் தயாரிப்பாளர் ஆவார். இவர் பிளேடு ரன்னர், சப்ரினா, 42, எண்டர்சு கேம், தி எச்சுபெண்டபில்சு 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# பென் கிங்ஸ்லி


**பென் கிங்ஸ்லி** (பிறப்பு: 31 திசம்பர் 1943) ஒரு இங்கிலாந் நாட்டு நடிகர் ஆவார். இவர் காந்தி, எண்டர்ஸ் கேம், அயன் மேன் 3, நைட் அட் த மியுசியம் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்
# இந்தியன் சூப்பர் லீக்



**இந்தியன் சூப்பர் லீக்**, அல்லது புரவல் நல்கும் நிறுவனப்பெயருடன், அலுவல்முறையாக **ஹீரோ இந்தியன் சூப்பர் லீக்** (*Indian Super League*) இந்தியாவில் நடத்தப்பெறுகின்ற தொழில்முறை காற்பந்து கூட்டிணைவுப் போட்டியாகும். இந்தியாவில் நடைபெறும் முதல்நிலை காற்பந்துக் கூட்டிணைவுகளில் இதுவும் ஒன்றாகும்; மற்றது ஐ-கூட்டிணைவு ஆகும். இந்தப் போட்டிகளில் இந்தியாவிலிருந்து உரிமம்பெற்ற பத்து அணிகள் பங்கேற்கின்றன. இந்தப் போட்டிகள் 2017-18 ஆம் ஆண்டு முதல் நவம்பர் துவங்கி மார்ச் மாதம் வரையிலான 5 மாதங்களுக்கு வரை ஆடப்படும். இறுதியாட்டங்கள் வாகையாளரைத் தீர்மானிக்கும்.  

## வரலாறு
இந்தியன் சூப்பர் லீக் 2013 ஆம் ஆண்டு அக்டோபர் 21 அன்று இந்திய கால்பந்து கூட்டமைப்பு, ரிலையன்ஸ் மற்றும் ஸ்டார் ஸ்போர்ட்ஸ் நிறுவங்களின் கூட்டணியால் தொடங்கப்பட்டது.  

## மேற்சான்றுகள்
# வார்ப்புரு:Infobox football league season

}  
| caption = }  

| label1 = பருவம்  
| data1 = }  

| label2 =  
| data2 = }  

| label3 =  
| data3 = }  

| label4 = Premiers  
| data4 = }  

| label5 = தரவேற்றம்  
| data5 = }  
| label6 = தரவிறக்கம்  
| data6 = }  

| label7 = }  
| data7 = }  
| label8 = }  
| data8 = }  
| label9 = }  
| data9 = }  
| label10 = }  
| data10 = }  

| label11 = ஆடிய ஆட்டங்கள்  
| data11 = }}  
| label12 = அடித்த கோல்கள்  
| data12 = }  
| label13 = சராசரி கோல்/ஆட்டம்  
| data13 = }  
| label14 = கூடிய கோலிட்டவர்  
| data14 = }  
| label15 = சிறந்த கோல்காப்பாளர்  
| data15 = }  
| label16 = மிகப்பெரும் தாயரங்கு வெற்றி  
| data16 = }  
| label17 = மிகப்பெரும் வெளியரங்கு வெற்றி  
| data17 = }  
| label18 = மிக உயர் புள்ளிகள்  
| data18 = }  
| label19 = தொடர்ந்த வெற்றி ஆட்டங்கள்  
| data19 = }  
| label20 = தொடர்ந்த தொல்வியற்ற ஆட்டங்கள்  
| data20 = }  
| label21 = தொடர்ந்த வெற்றியற்ற ஆட்டங்கள்  
| data21 = }  
| label22 = தொடர்ந்த தோல்வி ஆட்டங்கள்  
| data22 = }  
| label23 = மிகவுயர்ந்த வருகை  
| data23 = }  
| label24 = மிகக் குறைந்த வருகை  
| data24 = }  
| label25 = மொத்த வருகை  
| data25 = }  
| label26 = சராசரி வருகை  
| data26 = }  
| below =  

}}<noinclude></noinclude>
# 2014 இந்தியன் சூப்பர் லீக் பருவம்



**2014 இந்தியன் சூப்பர் லீக் பருவம்**, அல்லது அலுவல்முறையான **2014 ஹீரோ இந்தியன் சூப்பர் லீக் பருவம்** 2013இல் உரிமம்பெற்ற இந்திய தொழில்முறை காற்பந்து அணிகளுக்கிடையே நிறுவப்பட்ட இந்தியன் சூப்பர் லீக்கின் முதல் பருவமாகும். இந்தப் பருவம் அக்டோபர் 12, 2014 ஞாயிறன்று துவங்குகின்றது; திசம்பர் 20, 2014, சனியன்று முடிவடைகின்றது.  
## அணிகள்

### விளையாட்டு அரங்கம் மற்றும் இடங்கள்
:*குறிப்பு: பட்டியல் அகரவரிசைப்படி உள்ளது .*  
| அணி | விளையாட்டரங்கம் | கொள்ளளவு |
| --- | --- | --- |
| அத்லெடிக்கோ டெ கொல்கத்தா | சால்ட் லேக் அரங்கம் |  |
| சென்னையின் | ஜவஹர்லால் நேரு விளையாட்டரங்கம் (சென்னை) |  |
| தில்லி டைனமோசு | ஜவஹர்லால் நேரு விளையாட்டரங்கம், தில்லி |  |
| கோவா | Fatorda Stadium |  |
| கேரளா பிளாஸ்டர்ஸ் | ஜவஹர்லால் நேரு விளையாட்டரங்கம் (கொச்சி) |  |
| மும்பை சிடி | டி. ஒய். பாட்டில் அரங்கம் |  |
| வடகிழக்கு யுனைட்டெட் | இந்திரா காந்தி அத்லெடிக் விளையாட்டரங்கம் |  |
| புனே சிடி | சிறீ சிவ் சத்ரபதி விளையாட்டு வளாகம் | } |

## லீக் அட்டவணை மற்றும் முடிவுகள்
| இடம் | அணி | விளையாடியவை | வெற்றி | சமன் | தோல்வி | அடித்த கோல்கள் | வாங்கிய கோல்கள் | கோல்கள் வேறுபாடு | புள்ளிகள் |  |
| --- | --- | --- | --- | --- | --- | --- | --- | --- | --- | --- |
| 1 | சென்னையின் எப்.சி | 14 | 6 | 5 | 3 | 24 | 20 | +4 | 23 |  |
| 4 | அத்லெடிக்கோ டெ கொல்கத்தா | 13 | 4 | 6 | 3 | 15 | 12 | +3 | 18 |  |
| 2 | வடகிழக்கு யுனைட்டெட் | 3 | 1 | 1 | 1 | 2 | 3 | -1 | 4 |  |
| 2 | மும்பை சிடி | 2 | 1 | 0 | 1 | 5 | 3 | 2 | 3 | } |

## மேற்சான்றுகள்
# கும்பகோணம் தமிழ் இலக்கியங்கள்

தமிழ்நாட்டில் தஞ்சாவூர் மாவட்டத்தைச் சேர்ந்த கும்பகோணத்துடன் தொடர்புடைய பல தமிழ் இலக்கியங்கள் காணப்படுகின்றன. அவை அந்தாதி, கலம்பகம், குறவஞ்சி, பதிகம், பிள்ளைத்தமிழ், புராணம், மான்மியம், வெண்பாமாலை என்ற நிலைகளில் அமையும்.  

## அந்தாதி
- திருக்குடந்தைத் திரிபந்தாதி - மகாவித்வான் மீனாட்சிசுந்தரம்பிள்ளை
- திருக்குடந்தைப் பதிற்றுப்பந்தாதி - குடந்தை கும்பநாதன் செட்டியார்

## கலம்பகம்
- திருக்குடந்தைக் கலம்பகம் - எட்டிசேரி தி.சங்குப்புலவர்

## குறவஞ்சி
- கும்பேசர் குறவஞ்சி - பாபநாச முதலியார்

## பதிகம்
- குடந்தை பெரியநாயகியம்மை பதிகம் - ரா.சபாபதி பிள்ளை

## பிள்ளைத்தமிழ்
- மங்களாம்பிகைப் பிள்ளைத் தமிழ் - மகாவித்வான் மீனாட்சிசுந்தரம்பிள்ளை

## புராணம்
- திருக்குடந்தைப் புராணம் - மகாவித்வான் மீனாட்சிசுந்தரம்பிள்ளை 2388 பாடல்
- கும்பகோணப் புராணம் - அகோரமுனிவர் 1118 பாடல்
- கும்பகோணப் புராணம் - சொக்கப்ப நாவலர்? 1406 பாடல்
- அச்சாகாதது - உ.வே.சா நூலகச்சுவடி எண்.520

## மான்மியம்
- திருக்குடந்தை மான்மியம் - சீனிவாச அய்யங்கார்

## வெண்பா மாலை
- குடந்தை வெண்பாமாலை - பூ.முருகேச பண்டிதர்
# விராலிமலை சண்முகம்

**விராலிமலை சண்முகம்** என்று அறியப்படும் சண்முகம், இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட 1963-ஆம் ஆண்டு அலுவல்மொழிச் சட்டத்தை நிறைவேற்றுவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது நஞ்சுண்டு இறந்த போராளி ஆவார்.  

## வாழ்க்கை
1943 ஆகஸ்ட் 11 அன்று புதுக்கோட்டை மாவட்டத்தில் உள்ள நார்த்தாமலையில் மு.இராமையா, சவுந்தரம் அம்மாள் ஆகியோருக்கு இரண்டாவது மகனாகப் பிறந்து, குடும்பத்துடன் விராலிமலையில் வாழ்ந்து வந்தார். மளிகைக் கடையில் வேலை பார்த்துக்கொண்டு பொதுக்கூட்டங்களில் மொழிப்போர் பற்றிப் பேசிக்கொண்டு வந்தார். எம்.ஜி.ஆர் ரசிகர் மன்றத் துணைச்செயலாளராக இருந்தார்.  

## இந்தித் திணிப்பை எதிர்த்துப் போராட்டம்
இந்தி திணிப்பைக் கண்டித்து போராட்டங்கள் தமிழகம் முழுவதும் வலுப்பெற்றுக் கொண்டிருக்க, சண்முகமும் அதில் தீவிரமாக ஈடுபட்டு வந்தார்.  

## தற்கொலை
போராட்டம் தீவிரப்பட்டுக்கொண்டிருக்க காவல் துறையினரின் அடக்கு முறையும் கட்டுக்கடங்காமல் சென்றது. பல இளைஞர்கள் உயிரிழந்து கொண்டிருந்தனர். இந்த நேரத்தில், *இரண்டு இரயில் பெட்டிகள் சாம்பலானால் திரும்பப் பெறலாம், இரண்டு மாணவர்கள் உயிரிழந்தால் திரும்பப் பெறமுடியுமா, மாணவர்களே போராட்டத்தைத் திரும்பப் பெறுங்கள்* என்ற அண்ணாவின் வேண்டுகோள் மாணவர்களையும், இளைஞர்களையும் திகைக்க வைத்தது. சண்முகத்தை அதிர்ச்சியில் ஆழ்த்தியது. *தி.முக.தலைவரவர்களே, தமிழைக் காக்கத் தவறிவிட்டீர்கள். இன்னும் பயம் வேண்டுமா அய்யா, பக்தவச்சலத்தின் ஆட்சியில் தமிழ் தழைக்க வழியின்றி போய்விட்டது. தமிழ்த்தாயின் புதல்வர்களையும் பாதுகாப்பு சட்டம் என்னும் போர்வையால் மூடிமறைத்துவிட்டார்கள். தமிழ்த்தாயின் பாதம் இரத்தத்தால் கறைபடிந்துள்ளது அண்ணா நீங்கள் ஆணையிட்டால் தமிழகம் தங்கள் ஆணையைச் செய்யக் காத்துக்கொண்டிருக்கிறது. சும்மா இருந்து விடாதீர்கள்.* என்று அண்ணாவுக்கு கடிதம் எழுதிவிட்டு 1965 பிப்ரவரி 25 ஆம் திகதியன்று அன்று நஞ்சுண்டு மாண்டு போனார். 19.8.1979 அன்று விராலிமலையில் நிறுவபட்ட சண்முகம் படிப்பகத்தை அண்ணா திறந்து வைத்தார்.
# வில்மெர் வால்டெர்ராமா



**வில்மெர் வால்டெர்ராமா** (பிறப்பு: ஜனவரி 30, 1980) ஒரு அமெரிக்க நாட்டு நடிகர், குரல் நடிகர், பாடகர், நடன கலைஞர் மற்றும் தயாரிப்பாளர் ஆவார். இவர் ஜூம், தி காண்டர், கொலம்பஸ் டே, ஸ்கூல் டான்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# திருமணஞ்சேரி சுகந்த பரிமளேஸ்வரர் கோயில்



**திருமணஞ்சேரி சுகந்த பரிமளேஸ்வரர் கோயில்** என்பது தமிழ்நாட்டில் புதுக்கோட்டை மாவட்டத்தில் கறம்பக்குடி வட்டத்தில் உள்ள ஒரு சிவன் கோயில் ஆகும்.  

## அமைவிடம்
புதுக்கோட்டையிலிருந்து 45 கி.மீ. தொலைவில் புதுக்கோட்டை-கறம்பக்குடி சாலையில் இக்கோயில் அமைந்துள்ளது.  

## இறைவன், இறைவி
இக்கோயிலில் உள்ள இறைவன் சுகந்த பரிமளேஸ்வரர், இறைவி பெரிய நாயகி. இக்கோயிலுக்குத் தல மரம் எதுவுமில்லை.  

## திறந்திருக்கும் நேரம்
காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.00 முதல் 8.30 வரையிலும் திறந்திருக்கும். சித்திரை மாதம் தமிழ் வருடப்பிறப்பு, வைகாசி விசாகம் 10 நாள்கள், ஆடி மாதம் ஆடி 18, தைப்பூசம், புரட்டாசி மாதத்தில் நவராத்திரி ஆகிய விழாக்கள் சிறப்பாகக் கொண்டாடப்பெறுகின்றன.
# காம்ப்பெல் ஸ்காட்



**காம்ப்பெல் ஸ்காட்** (பிறப்பு: ஜூலை 19, 1961) ஒரு அமெரிக்க நாட்டு நடிகர், குரல் நடிகர், இயக்குநர் மற்றும் தயாரிப்பாளர் ஆவார். இவர் தி அமேசிங் ஸ்பைடர் - மேன், தி அமேசிங் ஸ்பைடர்-மேன் 2 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# மின்காந்த விசை


**மின்காந்த விசை** (*electromagnetic force*) என்பது இயற்கையின் நான்கு அடிப்படை விசைகளில் ஒன்றாகும். ஏனையவை வலிய இடைவினை, வலிகுறை இடைவினை, ஈர்ப்பு விசை ஆகியவையாகும். மின்காந்த விசை மின்னூட்டம் பெற்ற துகள்கள் மீது மின்காந்தப் புலம் ஏற்படுத்தும் விசையாகும். இந்த மின்காந்த இடைவினைதான் அணுக்களில் எதிர்மின்னிகளையும் நேர்மின்னிகளையும் பிணைத்து மூலக்கூறுகளை உருவாக்குகின்றது. மின்காந்தவிசை ஒளியணுக்கள், மெய்நிகர் ஒளியணுக்கள் போன்ற தூதுத் துகள்களால் பரிமாறப்படுகிறது. இந்த தூதுத் துகள்களின் பரிமாற்றத்தினால் துகள்கள் இழுக்கப்படுவதும் தள்ளப்படுவதுமாக இல்லாது ஓர் நிரந்த விசையை உருவாக்குகின்றது. இந்தப் பரிமாற்றம் பரிமாறப்படும் துகள்களின் தன்மையை மாற்றுகின்றது.  

## வரலாறு

துவக்கத்தில், மின்சாரமும் காந்தவியலும் தனித்தனி விசைகளாக கருதப்பட்டன. 1873இல் ஜேம்ஸ் கிளார்க் மக்ஸ்வெல்லின் *மின்சாரம், காந்தவியல் குறித்தான ஆய்வுக்கட்டுரை*யில் நேர்மறை மற்றும் எதிர்மறை மின்னூட்டுக்களிடையேயான இடைவினைகள் ஒரே விசையால் ஒழுங்குபடுத்தப்படுகின்றன என்ற கண்டறிதலுக்குப் பிறகு இவை தனித்தனியான விசைகளல்ல என அறியப்பட்டது. இந்த இடைவினைகள் மூலமாக கூழ்காணும் நான்கு முக்கிய தாக்கங்கள் ஏற்படுவதாக இந்த சோதனை தெளிவாக எடுத்துக்காட்டியது:  

1. மின்னூட்டங்கள் ஒன்றையொன்று கவர்கின்றன அல்லது எதிர்க்கின்றன; ஒரேபோன்ற மின்னூட்டங்கள் எதிர்க்கின்றன, எதிர் மின்னூட்டங்கள் ஒன்றையொன்று கவர்கின்றன; இந்த எதிர்ப்புவிசை அல்லது கவர்ச்சி விசை அவற்றிற்கிடையேயான தொலைவின் வர்கத்திற்கு எதிரான விகிதத்தில் செயல்படுகிறது.
1. காந்த முனையங்கள் (அல்லது தனி புள்ளிகளில் காந்த நிலைகள்) இதேபோல ஒன்றையொன்று எதிர்த்தோ கவர்ந்தோ இருக்கின்றன. இவை எப்போதுமே சோடியாகவே இருக்கின்றன; வட முனையமும் தென் முனையமும் ஒன்றோடொன்று இணைந்தே காணப்படுகின்றன.
1. ஓர் கம்பியில் செல்லும் மின்னோட்டம் அந்தக் கம்பியை சுற்றி வட்டமாக காந்தப் புலத்தை உருவாக்குகிறது; இந்தப் புலத்தின் திசை மின்னோட்டத்தின் திசையைச் சார்ந்துள்ளது.
1. ஓர் காந்தப் புலத்தில் கம்பிச்சுருளை உள்நகர்த்தும் போதும் வெளிநகர்த்தும்போதும் அந்தக் கம்பிச்சுருளில் மின்னோட்டம் ஏற்படுகின்றது. இந்த மின்னோட்டத்தின் திசையும் இந்த நகர்வின் திசையை சார்ந்துள்ளது.

## மேலோட்டம்
மின்காந்த விசை நான்கு அடிப்படை விசைகளில் ஒன்றாகும். மற்ற நான்கு அடிப்படை விசைகளாவன: அணுவின் கருப் பெருவிசை (இவை குவார்க்குகளை பிணைத்து மீதமுள்ள வலிய விசைத் தாக்கத்தால் அணுக்கருவை பிணைத்து அணுக்கருவை உருவாக்குகின்றன), மென் விசை (இவை சிலவகை கதிரியக்கங்களுக்கு காரணமாகின்றன), மற்றும் ஈர்ப்பு விசை ஆகும். மற்ற அனைத்து விசைகளுமே இந்த நான்கு விசைகளிலிருந்து பெறப்பட்டவையாம்.  

மின்காந்தவிசை நமது வாழ்வின் பல நிகழ்வுகளுக்கு காரணமாக அமைந்துள்ளது; மற்றது பொருளீர்ப்பு விசை. அணுக்களில் நிகழும் அனைத்து இடைவினைகளுமே நேர்மின்னிகள், எதிர்மின்னிகள் மீதான மின்காந்த விசையின் தாக்கங்களாக அடையாளப்படுத்த முடியும். மூலக்கூறுகளுக்கிடையேயான மூலக்கூற்று இடைவிசைகளும் வேதி நிகழ்வுகளும் இவற்றில் அடங்கும்.
# டபீர் பண்டிதர்

தஞ்சாவூர் மராத்திய மன்னர் பிரதாபசிம்மன் ஆட்சிக்காலத்தில் மிகச்சிறந்த அரண்மனை நிர்வாக அலுவலராக விளங்கியவர் டபீர் பண்டிதர் ஆவார்.  

## விசுவநாத பண்டிதர்
அரண்மனை நிர்வாக அலுவலராக விளங்கிய விசுவநாத பண்டிதர் என்பவர் நிருவாகத் திறமையால் அமைச்சராக பதவி உயர்வினைப் பெற்றார். அதன் பின்னர் அரசரின் அன்பான ஆதரவால் டபீர் பண்டிதர் என்று பெயரிட்டு அழைக்கப்பட்டார். டபீர் என்பது பாரசீகச் சொல் ஆகும். இச்சொல்லிற்குச் செயலர் என்று பொருள் கூறுவர். இவரது இயற்பெயர் நாரோ பண்டிதர் என்பதாகும். இவரது பேரன்களாக நாரோ விசுவநாதத், நாநாஜி கங்காதர் ஆகிய இருவரும் வாழ்ந்துள்ளனர்.  

## டபீர் முறி
இவர் அமைச்சர் பதவியேற்றபோது ஆற்காட்டு நவாப்பின் படையெடுப்பால் தஞ்சையில் கடுமையான பஞ்சம் ஏற்பட்டது. அதனால் கி.பி.1771இல் ‘அமானி‘ என்ற முறை செயல்படுத்தப்பட்டது. ஆனால் டபீர் பண்டிதர் புது செயல் முறையாக பத்து ஆண்டுகளின் மொத்த வருமானத்தை அறிந்து அதன் சராசரியைக் கணக்கிட்டு அதன்படி நிலத்தைப் பயிரிடுபவர் அரசிற்குத் தரவேண்டும் என்று ஆணையிட்டார். இவரது நிருவாகத் திட்டமானது ‘டபீர் முறி‘ எனப்பட்டது.
# உடையார்கோயில்


தஞ்சாவூர் மாவட்டத்தில் தஞ்சாவூர்-நாகப்பட்டினம் சாலையில் தஞ்சாவூரிலிருந்து 18 கி.மீ. தொலைவில் காவிரி வடவாறு தென்கரையில் **உடையார்கோயில்** அமைந்துள்ளது.  

## பேரேரி
கோயில் முன் அமைந்துள்ள பேரேரி ஒரு காலத்தில் தீவு போல் சுற்றிலும் அமைய நடுவில் சிவன் கோயில் அமைந்திருந்தது. பின்னர் போக்குவரத்து வசதிக்காக இடது பக்கம் மட்டும் மண் கொண்டு மூடப்பட்டு தற்போது கோயிலின் மூன்று புறமும் பெரிய ஏரி காணப்படுகிறது. இவ்விதம் நீர் நிலையின் நடுவில் இக்கோயில் அமைந்திருப்பது ஒரு தனிச்சிறப்பாகும். கோயிலின் எதிரில் தற்போது ஒரு குளம் உள்ளது. மூன்று புறம் ஏரி தற்போது காணப்படவில்லை. ஏரி சுருங்கி தற்போது குளமாக மாறியிருக்கலாம்.  

## அமைப்பு
மூன்று பிரகாரங்களுடன் இக்கோயில் உள்ளது. கருவறையைச் சுற்றியுள்ள பிரகாரத்தில் வரிசையாக முக்குருணி அரிசி விநாயகர், பிரம்மபுரீஸ்வரர், ஆனந்தபுரீஸ்வரர், காசி விஸ்வநாதர், வள்ளி தெய்வானையுடன் கூடிய முருகன், வேதபுரீஸ்வரர், சதுர்வேதபுரீஸ்வரர், பூலோகநாதர், கஜலட்சுமி ஆகியோர் உள்ளனர். பிரதான விநாயகர் சன்னதி தனியாக உள்ளது. அச்சன்னதியில் அனுராதா க்ரமன சரஸ்வதி உள்ளார். கருவறையின் பின்புறம் முறையே விநாயகர், தெட்சிணாமூர்த்தி, அண்ணாமலையார், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. அருகில் கோயிலின் தலவிருட்சமான களாச்செடி உள்ளது. முன்மண்டபத்தில் பள்ளியறை உள்ளது. அதனைத் தொடரந்து பைரவர், திருமறைக்கோயில், சேக்கிழார், ஞானசம்பந்தர், அப்பர், சுந்தர், மாணிக்கவாசகர், அனுமார், சூரியன், சந்திரன் காணப்படுகின்றனர். இங்கு நவக்கிரகச் சன்னதியும் உள்ளது.  

## இறைவன், இறைவி
இங்கு கோயில் கொண்டுள்ள இறைவன் கரவந்தீஸ்வரர் எனப்படுகிறார். இவர் திருக்களாவுடையார் என்றும் அழைக்கப்படுகிறார். கருவறையின் முன்புறம் வலது புறம் ஆட்கொண்டாரும், இடது புறம் உய்யக்கொண்டாரும் உள்ளனர். கருவறையின் முன்பாக நந்தியும், பலிபீடமும் உள்ளன. கோயிலின் இடது புறம் அம்மன் சன்னதி உள்ளது. அங்குள்ள இறைவி தர்மவல்லி என்றழைக்கப்படுகிறார். அம்மன் சன்னதி அருகே நர்த்தன விநாயகர் உள்ளார்.  

## கல்வெட்டு
இக்கோயிலில் உள்ள கல்வெட்டுக்களில் காலத்தால் முந்தியது முதலாம் இராசேந்திரனின் 31ஆம் ஆட்சியாண்டு (கி.பி.1045) கல்வெட்டாகும். இம்மன்னனின் கல்வெட்டில் ‘நம்மூர் திரிபுவன மாதேவிப் பேரேரி உள்ளால் எழுந்தருளியிருந்த திருக்கிளாஉடையார்மகாதேவர் கோயிலில்‘ என்று குறிப்பிடுவதிலிருந்து ஏரியின் நடுவில் இக்கோயில் அமைந்திருந்தது என்பதும், ஏரியின் பெயர் திரிபுவன மாதேவிப் பேரேரி என்றும் அறியமுடிகிறது.  

## அருகேயுள்ள கோயில்
இவ்வூரில் வெங்கடாஜலபதி கோயில் என்ற பெருமாள் கோயில் உள்ளது.
# அச்சுந்தன்வயல்



**அச்சுந்தன்வயல்** (Achunthanvayal) இராமநாதபுரம் வட்டத்தைச் சேர்ந்த ஊராட்சி ஆகும்.  

இக்கிராமம் இராமநாதபுரம் நகரிலிருந்து 4 கி.மீ தொலைவில் ராமேஸ்வரம்-மதுரை தேசிய நெடுஞ்சாலையில் (NH-49) அமைந்துள்ளது. கிராமத்தில் நீர் ஆதாரத்திற்காக இராமநாதபுரத்தின் பெரிய கண்மாயை மக்கள் பயன்படுத்துகின்றனர். மேலும், இக்கிராமத்தில் இராமநாதபுரத்து மன்னராக இருந்த ராஜதிரை சண்முக ராஜேஸ்வரன் சேதுபதி அவர்களால் 1965ம் ஆண்டு கட்டப்பட்ட **சேதுபதி கலை மற்றும் அறிவியல் கல்லூரி** அமைந்துள்ளது.  

அச்சுந்தன்வயல் கிராமத்தில் 2014ம் ஆண்டு திருத்தப்பட்ட வாக்காளர் பட்டியலின்படி 232 ஆண் வாக்காளர்களும் 241 பெண் வாக்காளர்களும் உள்ளனர்.
# டிராகுலா



**டிராகுலா** இது ஒரு இங்கிலாந்-அமெரிக்க நாட்டு திகில் தொடர் ஆகும். இந்த தொடரை பிராம் ஸ்டோக்கர் எழுதிய நாவலை மையமாக வைத்து கோல் ஹாடன் தயாரித்துள்ளார்.  

இந்த தொடரில் ஜானத்தன் ரீஸ் மயர்ஸ், ஜெசிகா டி கௌவ், தோமஸ் கிரெட்ச்மன், விக்டோரியா ஸ்முர்ஃபிட், ஆலிவர் ஜாக்சன்-கோஹன், கேட்டீ மெக்ராத் உளிட்ட பலர் நடித்துள்ளார்கள்.
# சாம் & கேட்


**சாம் & கேட்** (ஆங்கிலம்: *Sam & Cat*) ஒரு அமெரிக்க நாட்டுத் தொலைக்காட்சி தொடர் ஆகும். ஐகார்லி என்ற தொடரில் சாம் என்ற காதபாத்திரத்தில் நடித்த ஜென்னேட்டே ம்ச்கிர்டி மற்றும் விக்டோரியஸ் என்ற தொடரில் கேட் என்ற காதபாத்திரத்தில் நடித்த அரியானா கிராண்டியும் இணைந்து இந்த தொடரில் நடித்துள்ளார்கள்.
# ஆதி மொட்டையம்மன் கோவில்

**ஆதி மொட்டையம்மன் கோவில்** சென்னை புரசைவாக்கம் அருகே குயப்பேட்டையில் உள்ள கிராம தேவதை கோவில் ஆகும். இந்த கோவிலில் நடக்கும் ஜாத்திரை என்ற பண்டிகை 300 ஆண்டுகளுக்கு மேலாக நடப்பதாக அறியப்படுகிறது.  

## வெளியிணைப்புகள்
- ஆதி மொட்டையம்மன் கோவில், மாலைமலர்
- http://mottaiammankosapet.webs.com/
# எக்ஸோடஸ்: கோட்ஸ் அண்ட் கிங்ஸ்



**எக்ஸோடஸ்: காட்ஸ் அண்ட் கிங்ஸ்** இது 2014ஆம் ஆண்டு திரைக்கு வந்த திரைப்படம் ஆகும். இந்த திரைப்படத்தை ரிட்லி ஸ்காட் இயக்க, கிரிஸ்டியன் பேல், ஜோல் எட்கர்டன், ஜான் டர்டர்ரோ, ஆரோன் பவுல், பென் மெண்டெல்சன், சிகர்னி வேவர், பென் கிங்ஸ்லி உள்ளிட்ட பலர் நடித்துள்ளார்கள். கிறிஸ்தவர்களின் வேதநூலாகிய விவிலியத்தின் பழைய ஏற்பாடு நூலில் ‘**யாத்திராகமம்**’ என்ற பகுதியில் இடம்பெற்ற புரட்சியாளன் மோசேயின் வாழ்க்கைக் கதையை படமாக எடுத்திருக்கிறார் இயக்குநர் ரிட்லி ஸ்காட்.  

இந்த திரைப்படம் தமிழில் மொழிமாற்றம் செய்யப்பட்டு பாக்ஸ் ஸ்டார் இந்தியா என்ற நிறுவனத்தின் மூலம் வெளியானது என்பது குறிப்பிடத்தக்கது.  

## கதைச்சுருக்கம்
தனது குடும்பத்தை பிரிந்து, அடிமைப்பட்டு கிடக்கும் தன் நாட்டு மக்களை மீட்க எகிப்து நோக்கி பயணப்படுகிறார் மோசே. இறுதியில், அந்த மக்களை மோசே மீட்டு வந்தாரா? அவர்களை மீட்க கடவுள் மோசேவுக்கு எவ்வாறு உதவினார்? என்பதே மீதிக்கதை.  

## நடிகர்கள்
- கிரிஸ்டியன் பேல் - மோர்சே
- ஜோல் எட்கர்டன் - ராம்சீஸ்
- ஜான் டர்டர்ரோ
- ஆரோன் பவுல்
- பென் மெண்டெல்சன்
- சிகர்னி வேவர்
- பென் கிங்ஸ்லி

### நடிகர்களின் பங்களிப்பு
- கிரிஸ்டியன் பேல், மோசே கதாபாத்திரத்தில் நடித்திருக்கிறார். வெவ்வெறு காலகட்டங்களில் இவரது நடிப்பும், தோற்றமும் நம்மை ஆச்சர்யத்தில் ஆழ்த்துகிறது.
- ராம்சீஸ் மன்னராக நடித்திருக்கும் ஜோல் எட்கர்டன் மொட்டைத் தலையுடன் வில்லத்தனம் காட்டியிருக்கிறார்.

## திரைப்படத்தின் பிரமாண்டம்
- 1300 வருடங்களுக்கு முந்தைய காலகட்டத்திற்கு தகுந்தாற்போல் அத்தனையையும் அழகாக தேர்வு செய்திருக்கிறார் இயக்குநர் ரிட்லி ஸ்காட்.
- அந்த காலத்தில் ராஜாக்கள், தளபதிகள், போர்வீரர்கள் அணிந்திருந்த ஆடை, அணிகலன்களைப் போலவே வடிவமைத்து பிரமிப்பு ஏற்படுத்தியிருக்கிறார்.
- அதேபோல், போர்க் காட்சிகளும் மிகப்பிரம்மாண்டமாக எடுக்கப்பட்டிருக்கிறது. கடைசி அரை மணி நேரக் காட்சிகள் பிரம்மாண்டத்தின் உச்சக்கட்டம். புயல் போல் வரும் வெட்டுக்கிளிகள் தானிய வயல்களை அழிப்பது, முதலைகள் நைல் நதியை நாசமாக்குவது, தவளைகள் ஊருக்குள் புகுவது, செங்கடல் இரண்டாகப் பிரிந்து வழிவிடுவது ஆகிய காட்சிகள் அனைத்தும் பிரமிப்பில் ஆழ்த்துகிறது.
# ஆய்வுப் பேழை (நூல்)

**ஆய்வுப் பேழை** நூலை கா. ம. வேங்கடராமையா எழுதி வெளியிட்டுள்ளார். இவர் ஆய்வாளரும் கல்வெட்டறிஞரும் ஆவார். இந்நூலில் இவரது 18 கட்டுரைகள் உள்ளன. இக்கட்டுரைகள் எவரும் எழுதாத செய்திகள் கொண்ட கட்டுரைகளாக அறியப்படுகின்றன.இந்நூல் நாட்டுடைமையாக்கப்பட்ட நூல்.  

## நூலில் உள்ள கட்டுரைகள்
- காஞ்சிக் கடிகை
- எத்துநூல் எண்பதுலட்சம்
- கல்லெழுத்துக்களில் கங்காபுரியினர்
- மனுசரிதக் கல்லெழுத்து
- முதலாம் விக்ரமாதித்தனின் கத்வல் பட்டயங்கள்
- இரண்டாம் நந்திவர்மனின் காசாக்குடிச் செப்பேடுகள்
- நிருபதுங்கவர்மனின் பாகூர்ச் செப்பேடுகள்
- தந்தி சக்தி விடங்கியார்
- இசைஞானியார்
- இருவில்லிகள்
- எண்ணலங்காரம்
- தொனி
- தோட்டிமையுடைய தொண்டர்
- நெல்வாயில் அரத்துறை
- வாரணவாசி
- கண்காள் காண்மின்களோ
- கல்வெட்டுக்களும் இசையும்
- இரண்டாம் இராசராசனது திருவொற்றியூர்க் கல்லெழுத்து
# பெரியபுராண ஆராய்ச்சி

**பெரியபுராண ஆராய்ச்சி** நூல் இராசமாணிக்கனாரது நூல். பெரியபுராணம் ஒரு பெரிய சரித்திர நூல் என்பதை நிறுவும் நூல். சேக்கிழாரது காலகட்டத்தையும், அவரது அமைச்சர் பணியைப் பயன்படுத்தி அவர் களப்பணிகள் பல செய்தே பெரியபுராணம் இயற்றினார் என்பதையும், அவர் கூறும் புவியியல் கூறுகள் கொண்டு அவர் செய்த களப்பணிகளை நிரூபித்தும், அப்பர், திருஞான சம்பந்தர் முதலானோர் திருக்கோயில்களை தரிசனம் செய்த வரிசையினை முறையாகச் சேக்கிழார் தருவதையும், இன்னமும் அதே வரிசைப்படி அத்திருத்தலங்கள் இருத்தலையும் கூறுகின்றார் ஆசிரியர். கல்வெட்டுகள் பல கொண்டு ஒவ்வோர் தகவலும் சேக்கிழாரால் எவ்வளவு ஆராயப்பட்டு சேர்க்கப்பட்டிருக்கக்கூடும் என்பதை உணர வைக்கும் நூலாக அமைத்துள்ளார்.  

சேக்கிழார் தரும் தகவல்கள் கல்வெட்டுத்தகவல்களோடு ஒத்திருப்பதையும், சேக்கிழார் தாம் கண்ட, கேட்ட தகவல்களை அவ்வாறே பதியாமல் ஆராய்ந்து ஏற்புடையவற்றை மட்டும் சேர்த்தமையையும் அதனால் சிற்சில தகவல்களில் 9 மற்றும் 11 ஆம் திருமுறைச் செய்திகளுக்கும் பெரியபுராணத்துச் செய்திகளுக்கும் வேறுபாடுள்ளதையும் அதன் காரணங்கள் எவையாக இருக்கக்கூடும் என்ற ஆராய்ச்சியையும் நூலாசிரியர் தருகின்றார்.  

சேக்கிழார் பெரியபுராணத்தை வலுவான ஆதாரங்கள் கொண்ட நம்பகத்தன்மை கொண்ட தகவல்களின் பதிவாக அமைத்தார் என்பதை ஆராய்ச்சிபூர்வமாகக் கூறும் நூலாக ஆசிரியர் இந்நூலை அமைத்துள்ளார்.  

பெரியபுராண ஆராய்ச்சி குறித்து நூலாசிரியர் சொற்பொழிவாற்றியதைக் கேட்ட திரு.வி.க. பாராட்டிக்கூறியுள்ளதும் நூலில் தரப்பட்டுள்ளது.
# கும்பேசர் குறவஞ்சி

**கும்பேசர் குறவஞ்சி** தமிழ்ச் சிற்றிலக்கியங்களில் ஒன்றான குறவஞ்சி வகையைச் சேர்ந்த நாடக நூல்.  

## இயற்றியவர்
கும்பேசர் குறவஞ்சி நாடகத்தை இயற்றியவர் பாபநாச முதலியார் என்பதை நூலின் பாயிரம் மூலமாக அறிந்துகொள்ளலாம். பாபநாச முதலியார் 17ஆம் நூற்றாண்டில் வாழ்ந்தவர். இவரது வாழ்க்கை குறித்த முழுமையான செய்திகள் கிடைக்கவில்லை.  

## மூன்று கீர்த்தனைகள்
இவர் இயற்றிய மூன்று கீர்த்தனைகள் கிடைக்கின்றன. அவை பின்வருமாறு அமையும்.  
- நடமாடித் திரிந்த - காம்போதி - கண்ட சாபு
- முகத்தைக் காட்டி - பைரவி - மிஸ்ர சாபு
- பேரும் நல்ல த்யாகர் - பூர்வகல்யாணி - மிஸ்ர சாபு

## காலம்
தஞ்சையை ஆண்ட மராத்திய மன்னரான ஏகோஜி காலத்தில் இக்குறவஞ்சி இயற்றப்பட்டது.  

## சிறப்பு
இவர் பாடல்கள் ராக பாவம் ததும்ப உள்ளன. தாளங்களும் சாதாரணமாகப் புழக்கத்திலுள்ள ஆதி தாளத்தில் இல்லாமல் சாபு தாளங்களில் அமைந்துள்ளன. இவை பழிப்பது போலப் புகழும் நிந்தாஸ்துதி என்னும் வகையில் உள்ளன. இவருடைய படைப்பான கும்பேசர் குறவஞ்சி குறவஞ்சிகளுக்கே உரிய முத்தமிழ் ஆட்சியோடு இவருடைய தனி முத்திரைகளையும் கொண்டுள்ளது. இத்தகைய சிறப்புகள் காரணமாக இவர் முத்தமிழ்க் கவிராஜ சேகரர் என்று கௌரவிக்கப்பட்டிருக்கிறார்.
# திருக்குடந்தைப் புராணம்

கும்பகோணத்தின் தல வரலாற்றினைப் பற்றி பல புராணங்கள் வெளிவந்துள்ளன. அவற்றுள் குறிப்பிடத்தக்கது. **திருக்குடந்தைப் புராணம்** ஆகும்.  

## தல புராணங்கள்
குடந்தையைப் பற்றி வந்துள்ள தலபுராணங்கள் கீழ்க்கண்டவாறு அமையும்.  
- கும்பகோணத் தல புராணம் - 1406 பாடல்கள் - ஆசிரியர் பெயர் தெரியவில்லை.
- கும்பகோணப் புராணம் - 1118 பாடல்கள் -ஆசிரியர் அகோர தேவர்
- கும்பகோணப் புராணம் - ஆசிரியர் ஒப்பிலா மணிப்புலவர்
- திருக்குடந்தைப் புராணம் - 70 படலங்கள், 2384 பாடல்கள் - ஆசிரியர் மகாவித்துவான் மீனாட்சிசுந்தரம்பிள்ளை

## உருவாக்கம்
1865இல் கும்பகோணத்தில் தாசில்தாராக இருந்த சிவகுருநாதபிள்ளை மற்றும் பல பக்தர்களின் வேண்டுகோளுக்கிணங்க மகாவித்துவான் மீனாட்சிசுந்தரம் பிள்ளை கும்பகோணம் பேட்டைத்தெருவிலுள்ள திருவாவடுதுறை மடத்தில் தங்கியிருந்து இப்புராணத்தை இயற்றினார்.  
<poem>  
"பூமேய வாரணனும் நாரணனும்  
வாரணனும் பொற்பூ மாலைத்  
தேமேய விண்ணவரும் நண்ணவரும்  
பசுமுலதாஞ் சிறப்பு நல்கி  
மாமேய குடமூக்கி னிடமூக்கின்  
பார்கருணை வடிவின் மேய  
பாமேய புகாதி கும்பேசர்  
தாமரைத்தாள் பணிந்து வாழ்வாம்."  
</poem>
# கும்பகோணம் திருமழிசையாழ்வார் கோயில்



கும்பகோணத்திலுள்ள வைணவத் தலங்களில் ஒன்று **திருமழிசையாழ்வார் கோயில்**. இக்கோயில், 12 ஆழ்வார்களில் ஒருவரான திருமழிசையாழ்வாரின் சமாதி ஆகும்.  

## அமைவிடம்
திருமழிசையாழ்வார் கோயில் கும்பகோணம் சாத்தாரத் தெருவில் உள்ளது.திருமழிசையாழ்வார் கோயில் எனப்படும் திருமழிசைபிரான் சன்னதியில் 17 சனவரி 2016 முதல் 26 சனவரி 2016 வரை திருமழிசைபிரான் உற்சவமும், சாற்றுமுறையும் கண்டருளினார். 26 சனவரி 2016 காலை மங்களாசாசனம், நண்பகல் திருமஞ்சனம், இரவு கருட வாகனத்தில் பெருமாளுடன் வீதியுலாக் காட்சி சிறப்பாக நடைபெற்றது.  

## பிற சன்னதிகள்
வலது புறம் வரம் தரும் பெருமாள் பத்மாசனிதாயார் பக்திசார வரதன் சன்னதி அமைந்துள்ளது.  

## பல்லாண்டு யோகம்
திருமழிசை ஆழ்வார், சார்ங்கபாணி ஆராவமுதப் பெருமாளை வணங்கி, அந்நாள் வரை தான் அருளிய பாசுரங்களைப் பொன்னியில் (காவிரி ஆறு) தவழவிட, திருச்சந்தக விருத்தமும், நான்முகன் திருவந்தாதியும் எதிர்நீச்சலிட்டு வந்தன என்றும், அவற்றை மீண்டும் எடுத்து ஆராவமுதன் திருமுன் வைத்து வணங்கி பல்லாண்டு யோகத்தில் ஆழ்ந்ததாகவும் மரபு வரலாறு உள்ளது.
# மின்னணுவியல் தரவு இடைமாற்றம்

**மின்னணுவியல் தரவு இடைமாற்றம்** மின்னணு வழியாக தரவு பரிமாறிக்கொள்ளும் தரத்தை வழங்குகிறது. இது ஒரு மின்னணு தகவல் தொடர்பு அமைப்பாகும். இரு நிறுவனங்களுக்கிடையேயோ, இரு நாடுகளுக்கிடையெயோ ஒரே நியமங்களுடன் தரவுகளை அல்லது கோப்புகளை பரிமாறிக்கொள்ள மின்னணுவியல் தரவு இடைமாற்றம் உதவி செய்கிறது. இது 3௦ ஆண்டுகளுக்கு மேலாக பயன்பாட்டில் இருந்து வருகின்றது. X12, EDIFACT, ODETTE போன்ற பல்வேறு மின்னணுவியல் தரவு இடைமாற்ற நியமங்கள் பயன்பாட்டில் உள்ளன.  

1996ல் நியமங்கள் மற்றும் தொழில்நுட்பத்திற்கான தேசிய நிறுவத்தின்படி மின்னணுவியல் தரவு இடைமாற்றம் என்பது இரு கணினிகளுக்கிடையே பணம் சம்பந்தப்படாத ஆவணகளுக்கான வரையறுக்கப்பட்ட தகவல் பரிமாற்றம் ஆகும்."
# நியமங்கள் மற்றும் தொழில்நுட்பத்திற்கான தேசிய நிறுவனம்

**நியமங்கள் மற்றும் தொழில்நுட்பத்திற்கான தேசிய நிறுவனம்** 1901 முதல் 1988 வரை தேசிய தரநிர்ணய பிரிவு (NBS) என்றழைக்கப்பட்டு வந்தது. இது ஒரு அமெரிக்காவை சார்ந்த நிறுவனமாகும். இதன் குறிக்கோள் பின்வருமாறு:  

"அளவீடு அறிவியல், தரம், மற்றும் தொழில்நுட்பத்தை மேம்படுத்துவதின் மூலம் அமெரிக்காவின் பொருளாதார பாதுகாப்பை அதிகரிக்க, நம் வாழ்க்கை தரத்தை மேம்படுத்த புத்தாக்கம் மற்றும் தொழில்துறை போட்டித்தன்மையை வளர்க்கும் வகை செய்தல்."
# ஆரோன் பவுல்



**ஆரோன் பவுல்** (பிறப்பு: ஆகஸ்ட் 27, 1979) ஒரு அமெரிக்க நாட்டு நடிகர் ஆவார். இவர் நீட் போர் ஸ்பீட், எக்ஸோடஸ்: கோட்ஸ் அண்ட் கிங்ஸ் போன்ற பல திரைப்படங்கலும், பிரேக்கிங் பேட் போன்ற பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.  
தற்போது எச்பிஓ தொலைக்காட்சித் தொடர் *வெஸ்ட்வொர்ல்டு* இல் நடித்து வருகிறார்.
# ஜோல் எட்கர்டன்



**ஜோல் எட்கர்டன்** (பிறப்பு: 23 ஜூன் 1974) ஒரு ஆஸ்திரேலிய நாட்டு நடிகர், திரைக்கதையாசிரியர் மற்றும் தயாரிப்பாளர் ஆவார். இவர் ஸ்டார் வார்ஸ், எக்ஸோடஸ்: கோட்ஸ் அண்ட் கிங்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# ஜான் டர்டர்ரோ



**ஜான் டர்டர்ரோ** (பிறப்பு: பெப்ரவரி 28, 1957) என்பவர் அமெரிக்க நாட்டு நடிகர், எழுத்தாளர் மற்றும் தயாரிப்பாளர் ஆவார். இவர் டிரான்ஸ்ஃபார்மர்ஸ் (2007), டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன் (2009), எக்ஸோடஸ்: கோட்ஸ் அண்ட் கிங்ஸ் (2014), தி பேட்மேன் (2022) போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# சிகர்னி வேவர்



**சிகர்னி வேவர்** (பிறப்பு: அக்டோபர் 8, 1949) ஒரு அமெரிக்க நாட்டு நடிகையும் குரல் நடிகையும் ஆவார். இவர் ஏலியன்ஸ், ஏலியன்ஸ் 2, ஏலியன்ஸ் 3, அவதார், எக்ஸோடஸ்: கோட்ஸ் அண்ட் கிங்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகை ஆனார். இவர் பல தொலைக்காட்சித் தொடர்களிலும் நடித்துள்ளார் என்பது குறிப்பிடத்தக்கது.
# பாலாஜி டெலிபிலிம்ஸ்



**பாலாஜி டெலிபிலிம்ஸ்** இது ஒரு இந்திய நாட்டு பொழுதுபோக்கு நிறுவனமாகும். இந்த நிறுவனம் 1994ஆம் ஆண்டு துவங்கப்பட்டது. இதன் தலைமையகம் மும்பை, மகாராஷ்டிரா, இந்தியாவில் அமைந்துள்ளது.  

இந்த நிறுவனம் தமிழ், ஹிந்தி, தெலுங்கு, மலையாளம், கன்னடம், மராத்தி, பெங்காலி மற்றும் போச்புரி போன்ற பல மொழிகளில் பல தொடர்களை தயாரித்து வழங்குகின்றது.  

## தமிழ் மொழியில்
| ஆண்டு | தொடர்கள் | சேனல் |
| --- | --- | --- |
| 1998 | அனுபந்தம் | சன் தொலைக்காட்சி |
| 1999 | குடும்பம் | சன் தொலைக்காட்சி |
| 2001 | கேளுங்க மாமியாரே | சன் தொலைக்காட்சி |
| 2001 | குலவிளக்கு | சன் தொலைக்காட்சி |
| 2001 | காவ்யாஞ்சலி | விஜய் தொலைக்காட்சி |
| 2001 | குடும்பம் ஒரு கோவில் | விஜய் தொலைக்காட்சி |
| 2004 | கணவருக்காக | சன் தொலைக்காட்சி |
| 2006-2009 | கஸ்தூரி | சன் தொலைக்காட்சி |
| 2008 | கண்மணியேய் | சன் தொலைக்காட்சி |
# ப. தங்கம்



**ப. தங்கம்** (P.Thangam, பிறப்பு: சூன் 15, 1937), தமிழ்நாட்டில் தஞ்சாவூரில் வாழ்ந்த ஓவியர் ஆவார். இவரது மனைவி சந்திரோதயம் ஒரு ஓவியரும் ஓவிய ஆசிரியருமாவார். சித்திரக்கதைகளில் நாட்டம் மிகுந்தவர். இவரது ஓவியங்கள் மிகவும் புகழ் பெற்றனவாகும். தங்கம், 27 அக்டோபர் 2022 வியாழக்கிழமை அன்று காலமானார்.  

## கல்வி, பணி
கும்பகோணம் ஓவியப்பள்ளியில் (தற்போது கல்லூரி) 1950ஆம் ஆண்டு முதல் ஆறு ஆண்டுகள் ஓவியம் பயின்று, சென்னையில் தினத்தந்தி இதழில் ஓவியராக 1958ஆம் ஆண்டு முதல் மூன்று காலம் பணியாற்றி, மதுரை மாவட்டத்தில் நாகமலை, தே.கல்லுபட்டி, திருமங்கலம், திருச்சி அருகே திருவெறும்பூர் ஆகிய ஊர்களில் ஓவிய ஆசிரியராகப் பணியாற்றிவிட்டு பின்னர் 1963ஆம் ஆண்டு தஞ்சாவூர் மருத்துவக்கல்லூரியில் ஓவியர், புகைப்படக்கலைஞராக 33 ஆண்டுகள் பணியாற்றி ஓய்வு பெற்றுள்ளார்.  

## சித்திரக்கதை
சென்னையிலிருந்து வெளிவரும் தினகரன் நாளிதழ் வசந்தம் வார மலரில் ‘வீர சோழன்‘ என்ற தலைப்பில் ஏழு ஆண்டுகள் மாமன்னன் ராஜராஜசோழனின் வீர வரலாற்றினை வரைந்து சித்திரக்கதையாக வெளியிட்டார். அம்மன்னனைப் பற்றிய சித்திரக்கதைகளை தமிழகக் குழந்தைகளுக்குத் தருவதை இலட்சியமாகக் கொண்டுள்ளார்.  

## வெளிநாட்டு இதழ்களில் புகைப்படங்கள்
மருத்துவக் கல்லூரியில் இவர் ஓவியராகவும் புகைப்படக்கலைஞராகவும் பணியாற்றியபோது மருத்துவத்துறைக்காக நுண்நோக்கியில் எடுத்த இவருடைய புகைப்படங்கள் வெளியான வெளிநாட்டு நூல் மற்றும் இதழ்கள்.  
- இங்கிலாந்திலிருந்து வெளியாகும் ‘ராயல் காலேஜ் ஆப் சர்ஜன்ஸ்‘ என்ற நூல்.
- அமெரிக்காவிலிருந்து வெளிவரும் ‘கேன்சர்‘ என்ற மருத்துவ இதழ் (1978).
# காந்த நிலையியல்


**காந்த நிலையியல்** (*Magnetostatics*) மின்னோட்டங்கள் நிலையாக இருக்கும்போது (நேரத்திற்கேற்ப மாறாதபோது) காந்தப் புலங்களைக் குறித்த ஆய்வாகும். இது மின்மங்கள் நிலையாக இருக்கும்போது ஆயப்படும் நிலை மின்னியலுக்கு இணையானது. காந்தமாக்கம் நிலையாக இருக்க வேண்டியதில்லை; நானோவிநாடிகளுக்கும் குறைவான நேரத்தில் நிகழும் விரைவான காந்தநிலை மாற்றங்களை முன்னறியவும் காந்த நிலையியலின் சமன்பாடுகளைப் பயன்படுத்தலாம். மின்னோட்டங்கள் நிலையாக இல்லாதவிடத்தும், அவை மிக விரைவாக மாறாதவிடத்து, காந்த நிலையியலை கொண்டு மிக அண்மைய முடிவுகளைப் பெறலாம். பயன்பாடுகளான காந்தமய தரவு சேமிப்பு கருவிகளின் முன்மாதிரிகள் போன்ற குறுகாந்தவியல் பயன்பாடுகளில் காந்த நிலையியல் பரவலாகப் பயன்படுத்தப்படுகிறது.  

## மேற்சான்றுகள்

## உசாத்துணைகள்

- 
- 
-
# விடத்தல்தீவு புனித யாகப்பர் ஆலயம்

## அமைவிடம்
**புனித யாகப்பர் ஆலயம்** மன்னார் நகரத்திலிருந்து 25 கி. மீ தொலைவில் மன்னார் சங்குபிட்டி பிரதான பாதையிலிருந்து வடமேற்கே 1.25 கி .மீ தூரத்தில் அமைந்துள்ள விடத்தல் தீவு என்னும் கிராமத்தில் எழில்மிகு தோற்றத்துடன் கம்பீரமாக காட்சியளிக்கின்றது.  

## ஆலயத்தின் வரலாறு

வண. பிதா. அன்ரனைஸ் மடுத்திருப்பதி பற்றி எழுதிய வரலாற்று நூலில் மன்னார் பகுதியில் 400 ஆண்டுகளுக்கு முன்பதாக 4 கத்தோலிக்க ஆலயங்கள் இருந்ததாகவும் அதிலொன்று விடத்தல் தீவு புனித யாகப்பர் ஆலயம் என்றும் குறிப்பிடுகிறார். தற்போதும் இந்த ஆலயத்தின் புராதன அடையாளங்கள் காணப்படுகின்றன.  

யாழ், நவாலி, அல்லைப்பிட்டி ஆகிய இடங்களிலிருந்து மீன்பிடி தொழில் வாய்ப்பு தேடி இங்கு வந்து சில கத்தோலிக்கர் குடியேறினார்கள் என்றும் அவர்களினால் தான் இக்கோவில் கட்டப்பட்டது என்றும் அவர்களுடைய சந்ததியினர் தான் தற்போது வாழ்கிறார்கள் என்றும் சொல்லப்படுகிறது.  

இம்மக்கள் யாகப்பர் ஆலயத்தில் தமது வழிபாடுகளை நடாத்தி வந்தார்கள். 1918 அளவில் ஏற்பட்ட ஒரு சச்சரவினால் ஒரு சிலர் இன்னுமொரு ஆலயத்தை கட்டி வழிபடத்தொடங்கினார்கள். தற்போது விடத்தல் தீவில் புனித யாகப்பர், புனித மரியன்னை என்ற இரு ஆலயங்கள் உண்டு.  

## பங்கு வளர்ச்சி

1948ம் ஆண்டு ஈறாக இரணைதீவு பங்கின் ஒரு பங்கு தளமாக புனித யாகப்பர் ஆலயம் இயங்கி  
வந்தது. இரணைதீவிலிருந்து வள்ளத்தில் வந்து குருக்கள் மக்களது ஞனக்கடமைகளை நடத்திவந்த்தார்கள். அதன் பிற்பாடு அடம்பன் பங்கோடு இணைக்கப்பட்டது. தற்போது ஒரு தனிப்பங்காக இயங்குகின்றது.  

## ஆதாரம்
- christianity in Srilanka under portuguese by. martin quere
- chronicle of the sanctuarity of our lady of Madhu by. fr.antonainus
# தூய யோசவ் வாஸ் மகா வித்தியாலயம்

**தூய யோசவ் வாஸ் மகா வித்தியாலயம்** இலங்கையின் வட மாகாணத்தில் மன்னார் மாவட்டம் விடத்தல்தீவு என்ற இடத்தில் அமைந்துள்ள ஒரு பாடசாலை ஆகும்.  

## வரலாறு
இப் பாடசாலை வரலாற்று பழமை வய்ந்த விடத்தல்தீவு புனித யாகப்பர் ஆலயம் அருகில் அமைந்துள்ளது. விடத்தல்தீவு றோமன் கத்தோலிக்க தமிழ் கலவன் பாடசாலை என்ற பெயரில் இப்பாடசாலை ஆரம்பிக்கப்பட்டது. 1900ம் ஆண்டிற்கு முன்னர் புனித யாகப்பராலயத்தின் காணியை யாழ் மறைமாவட்டக் கத்தோலிக்கத் திருச்சபை ஆரம்ப பாடசாலை கட்டுவதற்கென வழங்கியது.  

இப் பாடசாலையில் கத்தோலிக்க மாணவர்கள் மாத்திரமன்றி பல மதத்தினரும் கல்வி கற்று வருகின்றனர். ஆரம்பப் பாடசாலையாக இருந்த இது நாளடைவில் 10ம் வகுப்பு வரை நிறைவுற்ற கலாசாலையாக வளர்ச்சியடைந்தது. 1960ம் ஆண்டு இப் பாடசாலை இலங்கை அரசினால் பொறுப்பேற்கப்பட்டது.  

## அதிபர்களின் சேவை
கத்தோலிக்க குருக்களின் வழிகாட்டுதலாலும்,மூதாதையரின் விடாமுயர்ச்சியாலும் ஆரம்பிக்கப்பட்ட ஆரம்ப பாடசாலை நாளடைவில் 10ம் வகுப்பு வரை நிறைவுற்ற கலாசாலையாக சில வருடங்களில் வளர்ச்சியடைந்து பெருமை கொண்டது.  

1960ம் ஆண்டு இப் பாடசாலை அரசினால் சுவீகரிக்கப்பட்டது. விடத்தலம் பதியை பிறப்பிடமாகக் கொண்ட திரு. இ. திருச்செல்வம் அதிபராகக் கடமையாற்றிய போது பாடசாலையின் கட்டிடங்கள் பாடசாலை பெற்றோர் ஆசிரியர் சங்கத்தின் உதவியுடன் புதிதாகவும், திருத்தம் செய்தும் அமைக்கப்பட்டன. இவ் புனருத்தாரன வேலையில் பெற்றோர் ஆசிரியர் சங்க செயலாளராக திரு. அ. அந்திரேஸ் தன்னலமற்ற கடமையுணர்ச்சியுடன் செயர்ப்பட்டார்.  

1968ம் ஆண்டில் அதிகாரத்தில் இருந்த ஐக்கிய தேசியக்கட்சி தாம் வகுத்த பாடசாலைப் புனரமைப்பு திட்டத்திற்கேற்ப இப் பாடசலையின் தரத்தை 7ம் வகுப்பு வரை குறைத்தது. 8ம்,9ம்,10ம் வகுப்பு மாணவர்களை அயலிலுள்ள முஸ்லிம் பாடசாலைக்கு செல்லுமாறு பணித்தது. துரதிஸ்டவசமான இச் சந்தர்ப்பத்தில் பெற்றோரும் மாணவர்களும் கலங்கி நின்ற நேரத்தில் பேசாலையப் பிறப்பிடமாகக் கொண்ட திரு. சில்வஸ்ரர் அன்ரனி துரம் அதிபராக நியமிக்கப்பட்டார். இவ் வதிபரின் தீவிர முயர்ச்சியாலும் பாடசாலையின் உதவி அதிபராக கடமையாற்றிக் கொண்டிருந்த திரு.ப.பெனடிக்ற், திரு. சு.சூசைப்பிள்ளை ஆசிரியர்களது பூரண ஒத்துழைப்பாலும் பெற்றோரின் ஊக்கத்தாலும் 10ம் வகுப்பு வரை தரத்தை உயர்த்த முயர்ச்சிகள் மேற்கொள்ளப்பட்டன.  

பின் 1969ம் ஆண்டு இப் பாடசாலை மீண்டும் 10ம் வகுப்பு வரை தரம் உயர்த்தப்பட்டது. 1970ம் ஆண்டு இப் பாடசாலை மகா வித்தியாலய அந்தஸ்த்திற்கு தரம் உயர்த்துவதற்கு ஆரம்பப்படியாக தற்காலிக உத்தரவு ஆட்சியிலிருந்த ஐக்கிய தேசிய கட்சியின் கல்வி அமைச்சினால் வழங்கப்பட்டது. பாடசாலையின் இடவசதியை கூட்டும் நோக்கில் சில தனியார் தங்கள் காணிகளை நன்கொடையாக வழங்கினர்.  

1972ம் ஆண்டில் விடத்தல்தீவை பிறப்பிடமாகக் கொண்ட திரு.சு.சந்தியாப்பிள்ளை அதிபராக பொறுப்பேற்றார். இவரது காலத்தில் படசாலை மைதானம் திருத்தம் செய்யப்பட்டது. பாடசாலை மைதான புனரமைப்பு எமது ஊரைச் சார்ந்த ஆசிரியர் திரு. சு.இம்மானுவேலின் தலைமையில் கிராம இளைஞ்ஞர்களின் தன்னலமற்ற உடல் உழைப்பினாலும் சிறப்பாக புனரமைப்பு செய்யப்பட்டது. அத்துடன் இவரது காலத்தில் ஒரு விஞ்ஞான கூடமும் உருவாக்கப்பட்டது.  

## கலாமன்ற வளர்ச்சி
1973ம் ஆண்டளவில் இப்பாடசாலையில் கலாமன்றம் உருவாக்கப்பட்டு திரு. அந்தோனி முத்து ஆசிரியர் பொறுப்பாக நியமிக்கப்பட்டார். இவரது தலைமையில் பல நாடகங்கள் மன்னார் மாவட்ட ரீதியில் அரங்கேற்றப்பட்டன.  

- சமூக ஒளி நூல் 1974ல் வெளியிடப்பட்டது
# ஆந்த்ரே-மாரி ஆம்பியர்


**ஆந்த்ரே-மாரி ஆம்பியர்** ( *André-Marie Ampère*, ; ; 20 சனவரி 1775 – 10 சூன் 1836) பிரான்சிய இயற்பியலாளரும் கணிதவியலாளரும் ஆவார். பொதுவாக அறிவியலில் மரபார்ந்த இயக்க மின்னியல் எனப்படும் *செவ்வியல் மின்காந்தவியல்* பிரிவை நிறுவியவர்களில் ஒருவராக இவர் கருதப்படுகிறார். மின்னோட்டத்திற்கான அனைத்துலக முறை அலகு இவர் நினைவாக ஆம்பியர் எனப் பெயரிடபட்டுள்ளது.  
## வாழ்க்கை வரலாறு
ஆம்பியர் 1775ஆம் ஆண்டில் பிரான்சின் லியோனில் பிறந்தார். சிறுவயதில் ஆம்பியரியரின் தந்தையே இலத்தீன் கற்றுக் கொடுத்தார். கணிதத்தில் நாட்டம் மிக்க ஆம்பியர் லியோனார்டு ஆய்லர், பெர்னோலி போன்றோரின் படைப்புக்களை படிக்க துணைபுரியுமென்று இலத்தீன் கல்வியைத் தொடர்ந்தார். பிற்காலத்தில் இதனால் ஆம்பியர் கணிதத்தில் மட்டுமன்றி வரலாறு, பயணங்கள், கவிதை, மெய்யியல், இயற்கை அறிவியல் ஆகியவற்றிலும் சிறந்து விளங்கினார்.  

பிரெஞ்சுப் புரட்சி ஆண்டுகளில், ஆம்பியரின் தந்தையை புரட்சியாளர்கள் கொன்றனர். இது ஆம்பியர் மீது மிகுந்த தாக்கத்தை ஏற்படுத்தியது. 1796இல் லியோனில் அண்மையில் வசித்த வந்த கொல்லர் குடும்பத்தின் சூலி கேரோனைச் சந்தித்தார். சந்திப்பு காதலாக மாற, 1799இல் இவரைத் திருமணம் செய்து கொண்டார். இதன்பிறகு, ஆம்பியர் லியோனில் கணிதம், வேதியியல், மொழிகள் மற்றும் இயற்பியல் கற்பிக்கும் பேராசிரியராக வேலை செய்தார். 1803இல் தமது மனைவியின் மரணத்திற்கு பிறகும் இதே வேலையில் நீடித்திருந்தார். இருப்பினும் மனைவியின் இழப்பு அவரை வாழ்நாள் முழுமையும் வாட்டியது. மர்சேயில் உயிரிழந்த ஆம்பியர் பாரிசிலுள்ள *சிமெட்டியர் டெ மோன்மார்த்ரெ*யில் நல்லடக்கம் செய்யப்பட்டார்.  

அவர் எழுதிய தன்வாழ்க்கை சரிதமான *மடல்களும் பதிவேடும் * (Journal et correspondence) அவரது குழந்தைத்தனமான பண்பையும் எளிமையையும் சித்தரிக்கிறது.  
## பங்களிப்பு

ஆம்பியர் மின்சாரத்திற்கும் காந்தவியலுக்கும் உள்ள தொடர்பை நிலைநிறுத்தியதற்காக மிகவும் அறியப்படுகிறார். இவற்றை இரண்டையும் இணைத்து புதிய துறையாக மரபார்ந்த மின்காந்தவியல், அல்லது மரபார்ந்த இயக்க மின்னியலை நிறுவினார். செப்டம்பர் 11, 1820 அன்று ஆர்ஸ்டெட்டின் கண்டுபிடிப்பு மூலமாக காந்தமயமாக்கப்பட்ட ஊசியை மின்னோட்டத்தினால் தூண்ட முடியும் என அறிந்தார். இதற்கு ஒரு வாரத்திலேயே இத்தகைய பண்புக்கு மிக விரிவான மேம்பட்ட விளக்கத்தை வழங்கினார். அதேநாளில் ஒரேபோன்ற மின்மங்கள் எதிர்க்கின்றன என்பதையும் எதிரெதிர் மின்மங்கள் ஒன்றையொன்று கவர்கின்றன என்றும் கண்டறிந்தார்.  

## மேற்சான்றுகள்

## மேலறிதலுக்கு
-
# சார்லசு-அகஸ்டின் டெ கூலும்


**சார்லசு-அகஸ்டின் டெ கூலும்** (*Charles-Augustin de Coulomb*, ; 14 சூன் 1736 – 23 ஆகத்து 1806) பிரான்சிய இயற்பியலாளர் ஆவார். இவர் நிலைமின்னியலை வரையறுக்கும் கூலும் விதியை உருவாக்கியதற்காக மிகவும் அறியப்படுகிறார். உராய்வு குறித்தும் முக்கிய ஆய்வுகளை நிகழ்த்தியுள்ளார். மின்மத்திற்கான அனைத்துலக அலகு கூலும் இவர் நினைவாகவே பெயரிடப்பட்டுள்ளது.  
## வாழ்க்கை

சார்லசு அகஸ்டின் டெ கூலும் பிரான்சின் ஆங்கூலேமில் என்றி கூலும் கத்தரீன் பாஜெ இணையருக்கு மகனாகப் பிறந்தார். பாரிசிலுள்ள காத்தர்-நாசியோன் கல்லூரியில் (நான்கு நாடுகள் கல்லூரி) மெய்யியல், மொழி, இலக்கியம் பயின்றார். தவிரவும் கணிதம், வேதியியல், வானியல்,தாவரவியல் பாடங்களிலும் தேர்ச்சி பெற்றார். இவர் மிகுந்த சுட்டியான, செயலாற்றல் மிக்க இளைஞராக இவரது பேராசிரியர்கள் விவரிக்கின்றனர்.  

1761இல் பட்டம் பெற்று பல இடங்களில் அடுத்த இருபதாண்டுகளுக்கு பொறியியலாளராகப் பணியாற்றினார். கட்டமைப்பு, வலுப்படுத்தல், மண் இயக்கவியல் போன்ற பொறியியல் துறைகளில் வல்லமை பெற்றார். 1764இல் மார்ட்டினிக்கில் புதிய போர்போன் கோட்டையைக் கட்ட மேற்கிந்தியத் தீவுகளுக்கு அனுப்பப்பட்டார். இங்கு 1772 வரை பணியாற்றினார்.  

பிரான்சிற்குத் திரும்பிய பிறகு பயன்பாட்டு விசையியலில் ஆய்வுக்கட்டுரைகள் எழுதத் தொடங்கினார்; 1773இல் தமது ஆக்கத்தை அறிவியல் அகாதமியில் வழங்கினார். 1779இல் பிரான்சின் தென்மேற்குப் பகுதியில் அத்திலாந்திக்குப் பெருங்கடலோரத்தில் அமைந்திருந்த ரோச்போர்ட்டில் முழுமையும் மரத்தினாலான கோட்டையை கட்டமைக்க அனுப்பப்பட்டார். அங்கிருந்தபோது அங்கிருந்த கப்பல் பட்டறைகளில் தமது சோதனைகளைத் தொடர்ந்தார். இவற்றின் ஊடாக மின்மங்களுக்கிடையேயான விசைக்கும் அவற்றிற்கிடையேயுள்ள தூரத்தின் வர்க்கத்திற்கும் எதிர்மறை தொடர்பு இருப்பதை கண்டறிந்தார்;இதுவே பின்னாளில் கூலும் விதி என அவர் பெயரால் அழைக்கப்பட்டது.  

1781இல் பாரிசுக்கு பணிமாற்றம் பெற்றார். 1789இல் நடந்த பிரெஞ்சுப் புரட்சியின்போது பதவி விலகி தமது சிறிய பண்ணைக்கு ஓய்வெடுக்கத் திரும்பினார். புதிய புரட்சி அரசால் பழைய எடைகளும் அளவுகளும் தவறானவையாக அறிவிக்கப்பட புதிய வரைமுறைகளை தீர்மானிக்க மீண்டும் பாரிசுக்கு அழைக்கப்பட்டார். 1802இல் பொதுக் கல்வி இயக்குநராக நியமிக்கப்பட்டார். ஆனால் இவரது உடல்நலம் குன்றியதால் நான்காண்டுகள் கழித்து பாரிசில் மரணமடைந்தார்.  

Coulomb leaves a legacy as a pioneer in the field of நிலத்தொழில்நுட்பப் பொறியியல் துறையில் தமக்கெனத் தனி இடம் பிடித்துள்ள கூலும் தாங்குச் சுவர் வடிவமைப்பிலும் பெயர்பெற்றவர்.ஈபெல் கோபுரத்தில் பொறிக்கப்பட்டுள்ள 72 பெயர்களில் இவருடையதும் ஒன்றாகும்.
# சம் சம் கிணறு



**சம் சம் கிணறு** (*ZamZam well*) அல்லது **சம் சம் ஊற்று** அல்லது **சம் சம்** ) என்பது மக்காவில் உள்ள ஹராம் பள்ளிவாசலில் உள்ள கிணற்றைக் குறிக்கும். இது காபாவின் கிழக்கே 20 மீ (66 அடி) தூரத்தில் உள்ளது. இசுலாமிய நம்பிக்கையின்படி இப்ராகிம் நபியின் புதல்வர் இசுமாயில் நபி தாகத்தினால் அழும் போது உருவானது. ஒவ்வொரு ஆண்டும் ஹஜ் மற்றும் உம்ராவின் போது முசுலிம்கள் இக்கிணற்றிலிருந்து தண்ணீர் அருந்துகின்றனர்.  

## வரலாறு
கி.மு 3000 ஆண்டுகளுக்கு முன் ஒரு நாள் இப்ராஹீம் (நபி) அவர்கள் தனது மனைவி ஹாஜரையும் மகன் பாலகன் இஸ்மாயிலையும்(நபி) சவூதி அரேபிய பாலைவனத்தில் விட்டுவிட்டு சென்றார் . அவருடைய மனைவி காரணம் கேட்டதற்கு பதில் சொல்லவில்லை. இரண்டாம் முறைகேட்டும் பதிலில்லை. மூன்றாம் முறை "இது இறைவனின் கட்டளையா?" என்று கேட்டதற்கு இப்ராஹீம் நபி " ஆம் " என்ற பதிலைமட்டும் அளித்தார்.  

பிறகு அந்த பாலைவனத்தில் தாகத்தினால் குழந்தை இஸ்மாயில் கதறி அழத்தொடங்கினார், தண்ணீரை தேடி தாய் "ஸபா", "மர்வா" ஆகிய மலைகளுக்கு மேலே ஏழு முறை மாறி மாறி ஏறி தண்ணீரை தேடினார். அப்போது அந்த இடத்தில் வானவர் ஜிப்ரீல் வந்து இறைவனின் கட்டளைப்படி தனது காலால் மண்ணில் அடித்தார் உடனே ஒரு ஊற்று பீரிட்டு எழுந்தது, அதைக் கண்ட அந்த தாய் ஓடி சென்று அந்த ஊற்றை அணைகட்டி "சம் சம்" என்று கூறினார் அதன் பொருள் "நில் நில்". அந்த ஊற்று அப்படியே நின்றது.  

- எஸ். நாகூர் மீரான், முன்னாள் சுற்றுலாத்துறை மற்றும் தமிழ்நாடு மாநில ஹஜ் குழு தலைவர் (வாழ்த்துரை) மற்றும் மு. அபுல் ஹசன், முன்னாள் செயலாளர் தமிழ்நாடு மாநில ஹஜ் குழு, முகவுரையுடன், "ஹஜ்ஜும் உம்றாவும்", தமிழ்நாடு மாநில ஹஜ் குழு வெளியீடு. 9-2-1995
# மேரி ஆஷிகுய் தும் சே ஹி



**மேரி ஆஷிகுய் தும் சே ஹி** என்பது ஒரு இந்தி மொழி காதல் பின்னணியை கொண்ட தொலைகாட்சித் தொடர் ஆகும். இந்த தொடர் சூன் 24, 2014 முதல் பெப்ரவரி 19, 2016 வரை திங்கள் முதல் வெள்ளி வரை இரவு 10 மணிக்கு கலர்ஸ் தொலைக்காட்சியில் ஒளிபரப்பாகி 446 அத்தியாங்களுடன் நிறைவு பெற்றது. இதை பாலாஜி டெலிபிலிம்ஸ் என்ற நிறுவனத்தின் மூலம் ஏக்தா கபூர் மற்றும் ஷோபா கபூர் இணைந்து தயாரித்துள்ளார்.  

இந்தத் தொடர் பாலிமர் தொலைக்காட்சியில் உறவே உயிரே என்ற பெயரில் மொழி மற்றம் செய்யப்பட்டு திங்கள் முதல் வெள்ளி வரை ஒளிபரப்பானது.
# சாஸ்திரி சிஸ்டர்ஸ்



**சாஸ்திரி சிஸ்டர்ஸ்** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் ஜூலை 21ஆம் திகதி முதல் திங்கள் முதல் சனி வரை இரவு 7 மணிக்கு கலர்ஸ் தொலைக்காட்சியில் ஒளிபரப்பாகி, ஆகத்து 8, 2015 அன்று 329 அத்தியாங்களுடன் நிறைவு பெற்றது. இந்த தொடர் நான்கு சகோதரிகளை பற்றிய கதையாகும்.  

இந்த தொடர் தமிழ் மொழியில் காஞ்சனா என்ற பெயரில் மொழி மற்றம் செய்யப்பட்டு ராஜ் தொலைக்காட்சியில் ஆகத்து 31, 2015 முதல் அக்டோபர் 8, 2016 வரை திகதி முதல் திங்கள் முதல் சனி வரை இரவு 8:30 மணிக்கு ஒளிபரப்பானது.
# கும்பகோணம் திரௌபதியம்மன் கோயில்



தஞ்சாவூர் மாவட்டம் கும்பகோணத்தில் திரௌபதியம்மன் வழிபாடு காணப்படுவதை அங்குள்ள திரௌபதியம்மன் கோயில்கள் மூலமாக அறிந்துகொள்ளலாம். கும்பகோணத்தில் அம்மன் கோயில் தெரு, சக்கரபாணி கோயில் கீழ வீதி, சாரங்கபாணி கீழ வீதி, மதகடித்தெரு, ஹாஜியார் தெரு ஆகிய இடங்களில் திரௌபதியம்மனுக்குக் கோயில்கள் உள்ளன.  

## சக்கரபாணி கோயில் கீழவீதி
சக்கரபாணி கோயில் கீழவீதியில் ஒரு திரௌபதியம்மன் கோயில் உள்ளது.  

## சாரங்கபாணி கோயில் கீழவீதி
சக்கரபாணி கோயில் கீழவீதியில் உள்ளவாறே சாரங்கபாணி கோயில் கீழ வீதியிலும் ஒரு திரௌபதியம்மன் கோயில் உள்ளது.  

## மதகடித்தெரு
கும்பகோணம் மதகடித்தெருவில் திரௌபதியம்மன் கோயில் உள்ளது. இங்கு திரௌபதி, விநாயகர் சிலைகள் உள்ளன. தனி சன்னதியில் அரவான் தலை காணப்படுகிறது. இக்கோயிலின் குடமுழுக்கு அக்டோபர் 26, 2015இல் நடைபெற்றது.  

## ஹாஜியர் தெரு
கும்பகோணம் பேருந்து நிலையம் அருகில் உள்ள ஹாஜியர் தெருவில் ஒரு திரௌபதியம்மன் கோயில் உள்ளது. இக்கோயிலில் திரௌபதியம்மன், காயத்திரி காளியம்மன், மாரியம்மன் ஆகிய கடவுளர்களுக்கு தனித்தனியாக சன்னதிகள் உள்ளன. மிகப்பெரிய அரவான் இக்கோயிலில் உள்ளது. இக்கோயிலின் குடமுழுக்கு பிப்ரவரி 3, 2016இல் நடைபெற்றது.
# வழக்கொழிந்த தமிழ்ச் சொற்கள்

பல தமிழ்ச் சொற்கள் காலப்போக்கில் வழக்கொழிந்து போயுள்ளன. சில சொற்கள், அது பயன்பாட்டில் வந்த காலத்தில் இருந்த பொருளுக்கும், அதன் இன்றைய பொருளுக்கும் வேறுபட்டுள்ளது. இதற்கான காரணங்கள் வேறுபட்டவை.  

## வழக்கொழிந்த சொற்கள்
- உஞற்றல் - செய்தல் எனும் பொருளில் இது பயன்பாட்டில் இல்லை
- மடி - இக்காலத்தில் இதன் பொருள் வயதான ஆண் பெண்ணைக்குறிக்கிறது. சங்ககாலத்தில் பொதுவான ஆண்/பெண்ணைக் குறிக்கவே இச்சொற்கள் பயன்படுத்தப்பட்டுள்ளன.

## அடிக்குறிப்பு
# குங்கும் பாக்யா



**கும்கும் பாக்யா (மொழிபெயர்ப்பு, "கும்குமம் என் விதி.")** என்பது இந்தி மொழித் சோப் ஓபரா தொலைகாட்சித் தொடர் ஆகும். இந்தத் தொடர் திங்கள் முதல் வெள்ளி வரை இரவு 9 மணிக்கு ஜீ தொலைக்காட்சியில் ஒளிபரப்பாகின்றது. இந்த தொடரில் கதாநாயகியாக ஸ்ரிதி ஜா மற்றும் கதாநாயகனாக ஷபீர் அலுவாலியா , துணை கதாநாயகியாக முஃதா சாப்பிடேக்கர் மற்றும் துணை கதாநாயகனாக கிருஷ்ணா கவுல், எதிர்மறை வேடத்தில் பூஜா ஆகியோர் நடிக்கின்றனர்.  
இந்தத் தொடர் சென்ஸ் அண்ட் சென்சிபிலிடி என்ற நாவலை அடிப்படையாக வைத்து முஸம்மில் தேசாய் மற்றும் சரத் ​​யாதவ் இயக்க, பாலாஜி டெலிபிலிம்ஸ் ஏக்தா கபூர் தயாரித்துள்ளார்.  

இந்த தொடர் தமிழ் மொழியில் இனிய இரு மலர்கள் என்ற பெயரில் மொழிமாற்றம் செய்யப்பட்டு திங்கள் முதல் வெள்ளி வரை இரவு 11:00 மணிக்கு ஜீ தமி<nowiki/>ழ் தொலைக்காட்சியில் ஒளிபரப்பாகின்றது. இந்தி மொழியில் இது மூன்றாவது பெரிய சோப் ஓபரா.  

## விருதுகள்

### ஜீ ரிஷ்தே விருதுகள்
| முடிவு |  |  |
| --- | --- | --- |
| 2014 | பிடித்த குடும்பம் | குங்கும் பாக்யா |
| 2014 | பிடித்த மகள் | ஸ்ரிதி ஜா |
| 2015 | பிடித்த பிரபலமான முகம் (ஆண்) | ஷப்பிர் அலுவாலியா |
| 2015 | பிடித்த கணவன்-மனைவி | ஷப்பிர் அலுவாலியா-ஸ்ரிதி ஜா |
| 2015 | பிடித்த குடும்பம் | குங்கும் பாக்யா |
| 2015 | பிடித்த கதை | அனில் நக்பல் |
| 2016 | பிடித்த மருமகள் | ஸ்ரிதி ஜா |
| 2016 | பிடித்த ஜோடி | ஷப்பிர் அலுவாலியா-ஸ்ரிதி ஜா |
| 2016 | பிடித்த தொடர் | பாலாஜி டெலிபிலிம்ஸ் |
| 2016 | பிடித்த கதாபாத்திரம் (ஆண்) | ஷப்பிர் அலுவாலியா |
| 2016 | பிடித்த கதாபாத்திரம் (பெண்) | ஸ்ரிதி ஜா |
| 2016 | பிடித்த இரண்டாம் மனைவி | லீனா ஜுமானி |

### இந்தியன் டெலிவிஷன் அகடமி விருதுகள்
| முடிவு |  |  |
| --- | --- | --- |
| 2016 | சிறந்த நட்சத்திர நடிகர் | ஷப்பிர் அலுவாலியா |

### இந்தியன் டெல்லி விருதுகள்
| முடிவு |  |  |  |
| --- | --- | --- | --- |
| 2015 | சிறந்த ஜோடி | ஷப்பிர் அலுவாலியா-ஸ்ரிதி ஜா |  |
| - | 2015 | சிறந்த நடிகை | ஸ்ரிதி ஜா |

### பிக் ஸ்டார் என்டர்டெயின்மெண்ட் விருதுகள்
| முடிவு |  |  |
| --- | --- | --- |
| 2015 | சிறந்த பொழுதுபோக்கு தொடர் | ஏக்தா கபூர், ஷோபா கபூர் |

## இவற்றை பார்க்க
- இனிய இரு மலர்கள்
# லிவ் அண்ட் மேடி


## பருவங்கள்

<onlyinclude>{|  
! scope="col"| பகுதி  
! scope="col"| அத்தியாயங்கள்  
! scope="col"| ஒளிபரப்பட்ட திகதி  
|-  
! scope="col" |முதல் ஒளிபரப்பு  
! scope="col" |கடைசி ஓளிபரப்பு  
|-  
| scope="row"|  
| **1**  
| 21  
| <small>(முன்பார்வை)</small>  
<small>(முன்பார்வை)</small>  
|-  
| scope="row"|  
| **2**  
| 24  
| ஒளிபரப்பில்  
|} </onlyinclude>
# ஜமாய் ராஜா



**ஜமாய் ராஜா** இது ஒரு ஹிந்தி மொழி தொலைக்காட்சித் தொடர் ஆகும். இந்தத் தொடர் ஆகஸ்ட் 4ஆம் திகதி முதல் திங்கள் முதல் வெள்ளி வரை இரவு 8:30 மணிக்கு ஜீ தொலைக்காட்சியில் ஒளிபரப்பானது. பணக்கார மாமியாருடன் மோதும் ஏழை மருமகன் கதைதான் இது.  

## தமிழில்
இந்தத் தொடர் தமிழ் மொழியில் **மாப்பிள்ளை** என்ற பெயரில் மொழி மாற்றம் செய்யப்பட்டு ஜீ தமிழ் தொலைக்காட்சியில் பிப்ரவரி 16ஆம் திகதி முதல் திங்கள் முதல் வெள்ளி வரை காலை 10 மணிக்கு ஒளிபரப்பானது.  

## கதைச்சுருக்கம்
இத்தொடரில் சித்தார்த் என்ற இளைஞன் தன் மனைவி ரோஷ்னி மற்றும் மாமியார் துர்கா தேவி இடையே உள்ள தாய்-மகள் உறவை சரிசெய்ய முயற்சிக்கிறார்.  

## நடிகர்கள்
- ரவி துபே
- நியா சர்மா
- ஷைனி டோசி
- அச்சின்ட் கவுர்
- மௌலி கங்குலி
- சஞ்சய் ஸ்வராஜ்
- ஸ்ருதி உல்ஃபத்

## இவற்றை பார்க்க
- ஜீ தமிழ் தொலைக்காட்சி நிகழ்ச்சிகள்
# எல்மினா கோட்டை


**எல்மினா கோட்டை** என்பது, முன்னர் *கோல்ட் கோஸ்ட்* என்று அழைக்கப்பட்ட இன்றைய கானாவின் எல்மினாவில் போர்த்துக்கேயரால் அமைக்கப்பட்டது. *சாவோ ஜோர்ஜ் டா மினா* (São Jorge da Mina) என்னும் பெயர் கொண்ட இக்கோட்டை 1482ம் ஆண்டில் கட்டப்பட்டது. கினியாக் குடாப் பகுதியில் அமைக்கப்பட்ட முதல் வணிக மையம் இதுவே. எனவே, சகாராவுக்குக் கீழே எஞ்சியுள்ள மிகப் பழைய ஐரோப்பியரின் கட்டிடம் என்ற பெயரையும் இது பெறுகிறது. முதலில் ஒரு வணிக மையமாகத் தொடங்கிய இது, பின்னர் அத்திலாந்திக் அடிமை வணிகப் பாதையில் ஒரு முக்கியமான தங்கும் இடமாகப் பயன்பட்டது. 1637ம் ஆண்டில் இக்கோட்டையைப் போர்த்துக்கேயரிடம் இருந்து கைப்பற்றிய ஒல்லாந்தர், 1642ல் முழு கோல்ட் கோஸ்ட்டையும் கைப்பற்றினர். ஒல்லாந்தரின் கீழ் அடிமை வணிகம் 1814ம் ஆண்டுவரை தொடர்ந்து இடம் பெற்றது. 1872ல் ஒல்லாந்தரின் கீழிருந்த கோட் கோஸ்ட் முழுவதும் பிரித்தானியப் பேரரசின் கைக்கு மாறியது.
# மாரஞ்ஞோ



**மாரஞ்ஞோ** (*Maranhão*, போர்த்துக்கேய ஒலிப்பு: [mɐɾɐˈɲɐ̃w]) என்பது பிரேசிலின் வடகிழக்கு மாநிலங்களுள் ஒன்று. இம்மாநிலத்துக்கு வடக்கில் அத்திலாந்திக் பெருங்கடலும், மற்ற எல்லைகளில் பியவி, டொக்காட்டின்சு, பாரா ஆகிய மாநிலங்களும் உள்ளன. வடகிழக்கு பிரேசில் வட்டார வழக்குக்கு உள்ளேயே இம்மாநில மக்களுக்குத் தனித்துவமான ஒலிப்பு முறை உண்டு. கொன்சால்வசு டயசு எழுதிய *பாம் மரங்களின் நிலம்* (The Land of the Palm Trees), அலூசியோ அசவேடோ எழுதிய *காசா டி பென்சாவோ* ஆகிய நூல்களில் மாரஞ்ஞோ பற்றிய விபரிப்புக்கள் காணப்படுகின்றன.  

சூழல் பாதுகாப்புத் தொடர்பில் இம்மாநிலத்தின் லென்கோயிசு மணல்மேடுகள் முக்கியமானவை. யுனெஸ்கோ பாரம்பரியக் களமாக தேர்வு செய்யப்பட்டுள்ள மாநிலத் தலைநகரமான சாவ் லூயிசும் (São Luís) ஆர்வத்துக்குரியது.
# அறந்தாங்கி வீரமாகாளியம்மன் கோயில்



**வீரமாகாளியம்மன் கோயில்** புதுக்கோட்டை மாவட்டம் அறந்தாங்கி வட்டத்தில் அமைந்துள்ள காளியம்மன் கோயிலாகும்.  

## அமைவிடம்
புதுக்கோட்டையிலிருந்து 40 கி.மீ. தொலைவில், காரைக்குடி-மயிலாடுதுறை ரயில் தடத்தில் காரைக்குடியிலிருந்து 45 கி.மீ. தொலைவில் உள்ளது. தமிழ்நாட்டிலுள்ள குறிப்பிடத்தக்க காளியம்மன் கோயில்களில் இந்த வீரமாகாளியம்மன் கோயிலும் ஒன்றாகும்.  

## அமைப்பு
கோயிலின் முன் விநாயகர், கருப்பர் சன்னதிகள் உள்ளன. வசந்த மண்டபம், மகா மண்டபம் ஆகியவற்றைக் கொண்டுள்ளது. மூலவர் சன்னதியில் அம்மன் அமர்ந்த கோலத்தில் உள்ளார். சூலம், பத்மம், உடுக்கை, மழு, பாசம், கேடயம், கபாலம் ஆகியவற்றைக் கொண்டுள்ளார்.
# மணமேல்குடி ஜெகதீஸ்வரர் கோயில்



**ஜெகதீஸ்வரர் கோயில்** புதுக்கோட்டை மாவட்டம், மணமேல்குடி வட்டம் மணமேற்குடி எனப்படும் மணமேல்குடியில் அமைந்துள்ள சிவன் கோயிலாகும்.  

## அமைவிடம்
அறந்தாங்கியிலிருந்து 30 கி.மீ. தொலைவில், கிழக்குக் கடற்கரையில் அமைந்துள்ளது. பட்டுக்கோட்டை மற்றும் அறந்தாங்கியிலிருந்து பேருந்து வசதிகள் உள்ளன.  

## இறைவன், இறைவி
இங்குள்ள இறைவன் ஜெகதீஸ்வரர், இறைவி ஜெகத்ரட்சகி ஆவார். கோயிலில் மகிழம்பூ மரம், அரச மரம், வில்வ மரம் ஆகிய மரங்கள் உள்ளன. சிவனுக்கு பிரதோஷ விழா சிறப்பாக இங்கு நடைபெறுகிறது. இங்கு வழிபடும்போது திருமணத்தடை நீங்கும் என்றும், குழந்தை வரம் கிட்டும் என்றும் கூறுகின்றனர். இங்கு குலச்சிறை நாயனார், திருஞானசம்பந்தர், நின்றசீர் நெடுமாறர், மங்கையர்க்கரசியார் ஆகியோர் தனிச் சன்னதிகளில் கொடிக் கம்பத்திற்கு அருகில் உள்ளனர்.  

## சிறப்பு
63 நாயன்மார்களில் ஒருவரான குலச்சிறை நாயனாரால் பூசிக்கப்பெற்ற வகையில் இத்தலம் பெருமை பெற்றதாகும்.  

## திறந்திருக்கும் நேரம்
காலசந்தி (காலை 9.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும்.
# பெருங்களூர் உருமநாதர் கோயில்



**உருமநாதர் கோயில்** என்பது தமிழ்நாடு மாநிலத்தில் புதுக்கோட்டை மாவட்டத்தின் பெருங்களூர் புறநகர்ப் பகுதியில் அமைந்துள்ளது.  

## அமைவிடம்
இக்கோயில் புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கி.மீ. தொலைவில் அமைந்துள்ளது.  

## இறைவன், இறைவி
இங்குள்ள இறைவன் உருமநாதர், இறைவி உருமநாச்சியம்மன்  

## சிறப்பு
கிராமக் கோயிலாக இக்கோயில் உள்ளது. பெருங்களூர் கிராமத்தில் தெய்வமாக உருமநாதரை வழிபடுகின்றனர். பிரார்த்தனை நிறைவேற்றுபவர்கள் முதலில் உருமநாதரையும் பிறகு மலையாமருங்கரையும் கடைசியில் வம்சோத்தாரகரையும் வழிபடுகின்றனர்.